Diari Oficial de la Generalitat Valenciana


Sumari del DOGV 8705, del 26-12-2019 (2019/12715)

Extracte de la Resolució de de desembre de 2019, de la Direcció General d'Agricultura Ramaderia i Pesca, per la qual es convoquen les ajudes previstes en l'Ordre 12/2017, de 30 de març de 2017, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per a la millora de la competitivitat i la sostenibilitat de les explotacions ramaderes de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8705

Data del DOGV
:   26-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12111


Data del document
:   17-12-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de de desembre de 2019, de la Direcció General d'Agricultura Ramaderia i Pesca, per la qual es convoquen les ajudes previstes en l'Ordre 12/2017, de 30 de març de 2017, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per a la millora de la competitivitat i la sostenibilitat de les explotacions ramaderes de la Comunitat Valenciana. [2019/12125]  
BDNS(Identif.):487821  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions ().  
  
Apartat primer. Persones beneficiàries  
Podran sol·licitar aquestes ajudes els titulars d'explotacions ramaderes de producció, reproducció i de centres de concentració que radiquen al territori de la Comunitat Valenciana i estiguen inscrits en el Registre d'Explotacions Ramaderes, creat per la Llei 6/2003, de 4 de març, de la Generalitat, de ramaderia de la Comunitat Valenciana, que complisquen el que es disposa en els articles 13 i 14 de la Llei 38/2003, de 17 de novembre, general de subvencions, i que tinguen la consideració de pimes agràries dedicades a la producció primària, tal com es defineix en l'annex I del Reglament (UE) 702/2014, de la Comissió, de 25 de juny de 2014.  
  
Apartat segon. Objecte  
Afavorir les inversions realitzades pels titulars de les explotacions ramaderes amb la finalitat de millorar la competitivitat i la sostenibilitat de les explotacions mitjançant les inversions classificades en l'article 6 de l'Ordre 12/2017, de 30 de març,  
  
Apartat tercer. Base reguladora  
L'Ordre 12/2017, de 30 de març, per la qual s'estableixen les bases reguladores de les ajudes a la millora de la competitivitat i la sostenibilitat de les explotacions ramaderes de la Comunitat Valenciana (DOGV núm. 8023).  
  
Apartat quart. Quantia  
Import global màxim: 980.000,00 euros, que es correspon amb el 70 % de l'import de la línia pressupostària de l'any 2019.  
  
Apartat cinqué. Termini de presentació de sol·licituds  
El termini de presentació de sol·licituds per a l'exercici 2020 finalitza el 31 de gener de 2020.  
  
València, 17 de desembre de 2019.- El director general d'Agricultura, Ramaderia i Pesca: Roger Llanes Ribas.